Dacă stați la apartament, trebuie să știți că nu este o idee tocmai bună să faceți grătar în fața blocului. Legea 54/2012, supranumită și „Legea Picnicului”, prevede amenzi usturătoare pentru românii care nu respectă aceste reguli. Iată care sunt condițiile de care trebuie să țineți cont!
Locuiți la apartament? Înainte de a plănui să faceți un grătar, trebuie să țineți cont de anumite reguli. Românii trebuie să știe că nu în toate locurile este permisă organizarea unui picnic, mai ales dacă nu stau la casă. Spre exemplu, este total interzis să faci grătar în jurul blocului, iar legea este destul de strictă.
Cei care o încalcă riscă amenzi mari! Românii care fac grătare în zone neautorizate riscă amenzi din partea autorităților. Pentru cei care nu respectă aceste reguli, amenzile sunt între 2.000-5.000 de lei. Grătarul este strict interzis și în balconul apartamentului. Așadar, românii care locuiesc la apartamente pot face grătar în jurul blocului doar dacă au un spațiu special amenajat.
Legea 54/2012 sau „Legea Picnicului” spune clar că: „ Desfăşurarea activităţilor de picnic, cu excepţia celor desfăşurate în zonele prevăzute la art. 3 lit. c) şi d), este interzisă.”. La c) și d) sunt definite zone special amenajate pentru activităţile de picnic și zone indicate pentru activităţile de picnic.
Zonele special amenajate, care aparțin domeniului public ori privat al statului şi/ sau al primăriilor, trebuie să fie marcate cu utilități şi facilități destinate activităților de picnic, dar și cu containere de deșeuri inscripționate corespunzător.